ตลาดหลักทรัพย์เตือนนักลงทุนระวังประมูล3จี
ตลาดหลักทรัพย์แห่งประเทศไทย ขอให้ผู้ลงทุนใช้ความระมัดระวังและติดตามข้อมูลข่าวสารเกี่ยวกับการประมูลใบอนุญาต 3จี
16 ต.ค. 2555

ตลาดหลักทรัพย์แห่งประเทศไทย ขอให้ผู้ลงทุนใช้ความระมัดระวังและติดตามข้อมูลข่าวสารเกี่ยวกับการประมูลใบอนุญาต 3จี  
เช้าวันที่ 16 ต.ค.นี้ บริษัทย่อยของบริษัทจดทะเบียน 3 แห่ง ได้แก่ บริษัท  แอดวานซ์ ไวร์เลส เน็ทเวอร์ค (บริษัทย่อยของบริษัทแอดวานซ์ อินโฟร์ เซอร์วิส -ADVANC) บริษัท ดีแทค เนทเวอร์ค (บริษัทย่อยของบริษัท โทเทิ่ล แอ็คเซ็ส คอมมูนิเคชั่น -DTAC) และบริษัท เรียล ฟิวเจอร์  (บริษัทย่อยของบริษัททรู คอร์ปอเรชั่น-TRUE) จะเข้าประมูลใบอนุญาตให้ใช้คลื่นความถี่ 2.1GHz (3G)ซึ่งเป็นวันเริ่มประมูลเท่านั้น และอยู่ระหว่างการดำเนินการของหน่วยงานทางการ 
ดังนั้นนักลงทุนจะต้องใช้ความระมัดระวังและติดตามข้อมูลข่าวสาร เพื่อประกอบการตัดสินใจลงทุนในหุ้นของ3บริษัทจดทะเบียนดังกล่าวต่อไป